  Анжелика Тихонова корреспондент 19-тӥ куартолэзе Ижкарысь Шор площадьын гурт возёс удысын тужгес усто ужасьёслэн туспуктэмъёсынызы «АПК Удмуртии в лицах» адӟытон усьтӥськиз. Со сярысь элькунысь гурт возёсъя но сиён-юонъя министерстволэн пресс-службаез ивортӥз. Адӟытонэ 29 ӧнерчиослэн туспуктэмъёссы пыризы Татын пӧртэм ужасьёс возьматэмын. Милям ужпуммы вал – Удмуртилэн шоркараз улӥсьёслы возьматыны, макем умоес адямиос, кудъёсыз асьсэ киынызы нянь лэсьто. Соос асьсэ киынызы Удмуртиез гинэ ӧвӧл, быдэс кунэз но сюдо Ольга Абрамова, Удмуртиысь кивалтэтлэн тӧроезлэн воштӥсез - гурт возёсъя но сиён-юонъя министр «АПК Удмуртии в лицах» адӟытон 13 фото Адӟытонэ поттэмын пудо вордӥсьёслэн, агрономъёслэн, механизаторъёслэн, скал кыскисьёслэн туспуктэмъёссы. Кылсярысь, Дэри ёросысь «Путь Ильича» огазеяськонысь механизатор Геннадий Ашпалатов, Глаз ёросысь «Чура» огазеяськонысь скал кыскись Светлана Подсезерцева, Пичи Пурга ёросысь фермер Ирина Медведева, Можга ёросысь «Родина» огазеяськонысь валтӥсь агроном Михаил Пудов, Ижкарысь сыр лэсьтӥсь Андрей Атаев, Вавож ёросысь «Колос» эштосысь валтӥсь зоотехник Сергей Курбатов но мукетъёсыз. Тунсыко - ӧнерчиос туспуктэмъёсы ас ужан интыосазы уськытэмын. Соос Удмуртиысь гурт возёс удыслэн вормонъёсыз но азинсконъёсыз сярысь верало. Нимаз стенд Удмуртин Гуртлэсь арзэ ортчытон сярысь вера. Адӟытон коньывуонозь, Гурт возёс удысын ужасьлэн нуналэз дорозь, ужалоз. Со дырозь туспуктэмъёсты ялан выльдылозы.  Тегъёс: Ижкар Удмуртия гуртвозёс адӟытон Гуртлэнарез  